Қонуни Ҷумҳурии Тоҷикистон

 Оид ба ворид намудани тағйироту илова ба Қонуни Ҷумҳурии Тоҷикистон

«Дар бораи намунаҳои саноатӣ»

**Моддаи 1.** Ба Қонуни Ҷумҳурии Тоҷикистон аз 28 феврали соли 2004 «Дар бораи намунаҳои саноатӣ» (Ахбори Маҷлиси Олии Ҷумҳурии Тоҷикистон, с.2004, №2, мод.48; с.2012, №7, мод.706; с.2015, №12, қ.1, мод.1116; с.2016, №11, мод.887) тағйироту иловаи зерин ворид карда шаванд:

1. Дар муқаддима, қисмҳои якум ва дуюми моддаи 4, сархати якуми моддаи 25, қисми якуми моддаи 26 ва қисми сеюми моддаи 29 калимаи «қаламрави» ба калимаи «ҳудуди» иваз карда шавад.

2. Дар сархати якуми қисми чоруми моддаи 11 калимаи «арзнома» ба калимаи «дархост» иваз карда шавад.

3. Дар қисми чоруми моддаи 18 ва сархати дуюми қисми якуми моддаи 27 калимаи «арзнома» ба калимаи «ариза» иваз карда шавад.

4. Моддаи 20 дар таҳрири зерин ифода карда шавад:

«Моддаи 20. Нашри маълумот оид ба додани патент

Идораи патентӣ баъд аз ба қайд гирифтани намунаи саноатӣ дар Феҳристи давлатӣ маълумотро дар бораи ҳуҷҷати муҳофизатии додашуда бетаъхир дар хабарномаи расмӣ нашр мекунад, ки номи муаллиф(он) (дар ҳолати розӣ будан) ва доранда(гон)-и патент, ном, санаи аввалият, тасвири намунаи саноатӣ ва дигар маълумотеро, ки Идораи патентӣ лозим медонад, дар бар мегирад.».

5. Ба моддаи 21 қисми дуюм ба мазмуни зерин илова карда шавад:

«Ҳуҷҷати тасдиқкунандаи пардохти боҷ барои бақайдгирӣ ва додани патент ба намунаи саноатӣ аз ҷониби аризадиҳанда дар давоми ду моҳ аз санаи гирифтани қарор оид ба патенти мазкур ё дар давоми се моҳ аз санаи баанҷомрасии мӯҳлати мазкур дар ҳолати пардохти боҷи иловагӣ пешниҳод карда мешавад.».

6. Дар қисмҳои дуюм ва сеюми моддаи 27 калимаи «шаш» мувофиқан ба калимаҳои «се» ва «як» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

 **Президенти Ҷумҳурии Тоҷикистон Эмомалӣ Раҳмон**

 **ш. Душанбе, 2 январи соли 2019, № 1583**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи намунаҳои саноатӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи намунаҳои саноатӣ»-ро баррасӣ намуда, **қарор мекунад**:

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи намунаҳои саноатӣ» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 25 декабри соли 2018, № 612**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи намунаҳои саноатӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи намунаҳои саноатӣ» қабул карда шавад.

**Раиси Маҷлиси**

**намояндагони Маҷлиси**

**Олии Ҷумҳурии Тоҷикистон Ш. Зуҳуров**

**ш. Душанбе, 10 октябри соли 2018, № 1163**